Hatalmas vállalkozói érdeklődés mellett mutatkoztak be az új versenyképességet növelő uniós pályázatok a budapesti kamara tájékoztató fórumán

Ezúttal dudapesti cégek is részesülhetnek az új digitalizációs és technológiai fejlesztési célú forrásokból

Több mint egy évtizedes kihagyás után budapesti cégek számára is elérhető uniós pályázatok indulnak a digitális átállás és a versenyképesség támogatására. A GINOP Plusz operatív programban a következő másfél évben közel 450mrd forintnyi forrást teszünk elérhetővé a vállalkozások fejlesztésére, míg a DIMOP Pluszban több, mint 100mrd Ft pályázható digitalizációs fejlesztésekre 2027-ig.

A Budapesti Kereskedelmi és Iparkamara (BKIK) Önkormányzati Kapcsolatok Kollégiuma a budapesti vállalkozások részére tájékoztató fórumot szervezett a mikro-, kis- és középvállalkozások számára kiírt GINOP Plusz és DIMOP Plusz pályázatok részleteinek megismertetésére.

Habár a legfrissebb európai DESI (Digital Economy and Society Index) felmérés a magyar cégek jelentős fejlődését mutatja a vállalati digitalizáció területén, kiemelt szükség van ezekre a forrásokra, hiszen több kutatás (mint például a kamara által támogatott Digiméter 2024) is megerősítette, hogy a magyar kkv-k még mindig lemaradásban vannak a digitális átállás terén.

Csókay Ákos, BKIK főtitkár a rendezvény házigazdájaként üdvözölte, hogy a kis- és középvállalkozások számára most kiírt pályázatok végre budapesti cégeknek is elérhetőek és a pályázók egy sokkal komplexebb indikátorrendszerben, hatékonyabban találhatják meg a saját vállalkozásuk számára előnyt, versenyképességet közvetlenül javító szolgáltatást, eszközt, hardvert, szoftvert. Mint elmondta a szakpolitikai felelős Digitális Magyarország Ügynökség, a Magyar Kereskedelmi és Iparkamara, valamint a BKIK több éves erőfeszítéséi szerepet játszottak a dedikált pályázati felhívások kiírásáért, amelyek valódi célja, hogy a nyertes vállalkozások üzleti eredményét növeljék. Külön megköszönte az MKIK Modern Vállalkozások Program vezetőjének, a BKIK Informatikai osztálya elnökének, Kott Ferencnek a kitartó munkáját, aki sokat tett a digitalizációs pályázatok és a Modern Vállalkozások Programjának budapesti kiterjesztésért.

A források nagyrészt technológiai és digitalizációs fejlesztésekre fordíthatók, mint például gépbeszerzés, honlapkészítés, üzleti digitális megoldások, felhőszolgáltatások, valamint hardver beszerzés és egyéb infrastruktúra-fejlesztés. A forrásokból bizonyos esetekben vissza nem térítendő támogatás is igényelhető!

A fővárosi kamara rendezvényén résztvevő vállalkozások díjmentesen, első kézből tájékozódhattak a már elérhető, illetve a közeljövőben induló állami pályázatokkal kapcsolatban. A két részletben megtartott eseményen közel négyszáz érdeklődő vett részt.

A Kormány vállalkozásfejlesztési stratégiáját és várható intézkedéseit Hunyadi László, a Nemzetgazdasági Minisztérium kis- és középvállalkozások fejlesztéséért felelős helyettes államtitkára mutatta be. Mint elmondta a Kormány új, 21 pontos gazdaságpolitikai akciótervének részeként hirdette meg a megfizethető lakhatás és a jövedelmek vásárlóerejének növelése mellett a KKV-k méretugrását elősegíteni hivatott Demján Sándor-programot is. Október 28-án jelentették be, hogy a 8 elemből álló programcsomag részeként, a Széchenyi Kártya program feltételei is jóval kedvezőbbé válnak és az eddigi 5% éves kamat novembertől 3,5%-ra csökken a beruházási típusú és lízing termékek esetén. A Demján Sándor program többi elemére vonatkozóan a következő hetekben jelenhetnek meg részletek.

A BKIK a pályázatokkal kapcsolatban későbbiekben felmerülő kérdéseket a koordinacio@bkik.hu email címen várja és továbbítja a válaszokért a Nemzetgazdasági Minisztérium felé.

Sajtókapcsolat:

* Görföl Antónia, kommunikációs munkatárs
* +36 30 271 0551
* gorfol.antonia@bkik.hu

|  |  |
| --- | --- |
|  | © Budapesti Kereskedelmi és Iparkamara |
|  | © Budapesti Kereskedelmi és Iparkamara |
|  | © Budapesti Kereskedelmi és Iparkamara |

Eredeti tartalom: Budapesti Kereskedelmi és Iparkamara

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16231/hatalmas-vallalkozoi-erdeklodes-mellett-mutatkoztak-be-az-uj-versenykepesseget-novelo-unios-palyazatok-a-budapesti-kamara-tajekoztato-foruman/